stanford-oval/wikipedia huggingface dataset:
Ahti Paulaharju

Pohjois-Pohjanmaan museon intendentti, eversti Ahti Paulaharju Lapin raanuloudekodan edessä 1956.
Ahti Ilmari Paulaharju (21. helmikuuta 1906 Oulu – 21. maaliskuuta 1971 Helsinki) oli suomalainen eversti, museonjohtaja ja kotiseutututkija.
Ahti Paulaharjun vanhemmat olivat opettaja, kirjailija, kansanperinteen kerääjä, professori Samuli Paulaharju ja Kreeta Liisa Isokorpi. Hän pääsi ylioppilaaksi Oulun suomalaisesta yhteiskoulusta vuonna 1925 ja valmistui kadettikoulusta 1928 sekä sotakorkeakoulusta 1939. Paulaharju täydensi opintojaan Kenttätykistön ampumakoulussa ja suoritti Yleisesikunnan topografiupseeritutkinnon. Hän teki opinto- ja tutkimusmatkoja Skandinaviaan 1946–1961 sekä asutushistoriallisia tutkimus- ja keräysmatkoja muun muassa Lappiin ja Ruijaan 1924 ja 1947–1961.
Paulaharju oli Erillisen mittauspatteriston adjutanttina ja topografiupseerina 1928–1932, Jääkäritykistörykmentin patterin varapäällikkönä 1932–1933 ja kenttätykistörykmentti 1:n mittauskunnan johtajana 1933–1935. Hän oli yleisesikunnan topografiupseerina 1935–1938, puolustusministeriön topografiupseerina 1938–1940, puolustusvoimien pääesikunnan topografisen toimiston päällikkönä 1941–1946 sekä topografisen osaston päällikkönä 1946–1952. Paulaharjusta tuli vänrikki 1928, luutnantti 1930, kapteeni 1935, majuri 1940, everstiluutnantti 1942 ja eversti 1949. Talvisodan aikana 1939–1940 Paulaharju oli topografikomppanian päällikkönä ja jatkosodassa topografipataljoonan komentajana 1941–1944. Hän toimi Sotakorkeakoulun geodesian ja topografian tuntiopettajana 1946–1952. Hän erosi vakinaisesta palveluksesta 1952.
Armeijan palveluksesta erottuaan Paulaharju oli Pohjois-Pohjanmaan museon intendenttinä 1952–1966. Hän oli Sotamuseoseuran johtokunnan jäsenenä alkaen vuodesta 1949 eläkkeelle siirtymiseensä saakka. Hän peruskartoitti Hailuodon vuosina 1948–1951, sen ohessa inventoi saaren asutuksen sekä keräsi kansantarinoita ja kertomuksia Hailuodosta. Hän selvitti Oulun linnan sotahistoriallisen taustan sekä tutki 1953–1964 muinaisen linnan vaiheet. Kuollessaan hänellä oli valmisteilla Mittauspatteriston historiikki.
Ahti Paulaharju oli naimisissa vuodesta 1929 Etti Margaretha Högströmin kanssa. Heidän poikansa oli eversti, sotahistorioitsija Jyri Paulaharju (1932–2021).
Teoksia

Tykkimiehen opas. Otava 1932, 2. painos 1941
Karttaoppi. Otava 1934
Tähtimittausoppi : ohjeita etupäässä kenttätykistössä suoritettavia tähtitieteellisiä mittauksia varten. Otava 1935
Jääkäritykistörykmentti. Otava 1936
Topografian ja suunnistamisen perustiedot. Otava 1951
Hailuodon topografinen peruskartasto 1: 20 000 (6 lehtä, n.180 km2) 1954–1955
Oulun linna. WSOY 1968
Perkjärveltä Niinisaloon : mittauspatteriston historia 1924–1974 ; kirj. Ahti Paulaharju, Jyri Paulaharju. Mittauspatteriston kilta, Helsinki 1973
Artikkeleita

Karttojen nimistöt ja paikannimien kerääminen niitä varten. Maanmittaus 23  1948
Hailuoto  - ankaran elämän saari. Kansan Kuvalehti 2  1949
Hailuotoa haravoimassa. Kaltio 2,4  1949
Vanhoja sotamuistoja Hailuodosta. Sotamuseo 1949
Suurlampaanhoito Hailuodossa . Kotiseutu 1  1950
Ranskalaiset Perämeren saarilla v. 1736. Kotiseutu 4  1951
Nuottakalastusta talvella Hailuodossa. Pohjois-Pohjanmaan Maakuntaliiton vuosikirja 1952
Silmäys erään luodon syntyyn ja vaiheisiin. Maanmittausinsinöörien Liiton Aikakauskirja 3  1952
Hailuodon kalamiehet kautta aikojen. Metsämiehet Oulussa 1955
Oulun museon loudekota. Osma 1957
Mahdollisia syitä Hailuodon talviapajien heikkenemiseen. Kotiseutu no 3 1957
Maluri ja Malurin kirkko. Pohjois-Pohjanmaan Maakuntaliiton vuosikirja 12
Loudekota. Pohjois-Pohjanmaan museon lehtisiä 1. Oulu 1959
Oulunsalon uhrikirkko. Pohjois-Pohjanmaan museon lehtisiä 2. Oulu 1960
Wanhalinna : Linnavuori ja museo : omistaa Turun yliopisto. Vanhalinnan museon ystävät, Forssa 1960
Kansantarut Hailuodon maastossa. Kotiseutu 5-6  1961
Paltamon kinkeripiirikartta vuodelta 1762. Pohjois-Pohjanmaan museon lehtisiä 3. Oulu 1962
Hailuodon kansantarinat. Sananjalka 4 1962
Oulun linna. Pohjois-Pohjanmaan museon lehtisiä 4. Oulu 1962
Hailuoto tuhat vuotta sitten. Kotiseutu 8  1962
Riekonpyynti ajanvietteineen. Kalevalaseuran vuosikirja no 50 1970
Wanhalinna : linnavuori ja museo. Vanhalinnan museon ystävät, Turku 1973
lukuisia Hailuotoa käsitteleviä artikkeleita
Kirjallisuutta

Luodon kirous. Ahti Paulaharjun topografis-asutuksellis-kansatieteellisiä tutkimuksia Hailuodossa ; toim. Jyri Paulaharju ja Marjut Paulaharju. Omakustanne 2016. Toinen tarkistettu ja laajennettu painos  2017.
Hailuodon kummituksia
Paulo Cardoso da Silva

Paulo Cardoso da Silva (s. 19. lokakuuta 1934 Caruaru) on brasilialainen roomalaiskatolinen piispa. Hän kuuluu karmeliittoihin. Hänet vihittiin papiksi 11. joulukuuta 1960 ja nimitettiin Petrolinan hiippakunnan johtoon 30. marraskuuta 1984. Piispaksi vihkiminen seurasi 19. maaliskuuta 1985. Pääkonsekraattorina toimi Augusto Carvalho, jota avustivat José Cardoso Sobrinho ja Eliseu Maria Gomes de Oliveira.
Cardoso da Silva jäi eläkkeelle 27. heinäkuuta 2011.
Akin piirikunta (Hiroshima)

Akin piirikunta (jap. 安芸郡, Aki-gun) on yksi Japanin Hiroshiman prefektuurin piirikunnista. Vuonna 2020 piirikunnassa asui 116 275 asukasta. Pinta-ala on 73,65 neliökilometrillä, ja yhdellä neliökilometrillä asuu keskimäärin 1 579 asukasta. Väestö kasvoi vuosina 2015-2020 53 asukkaalla eli 0,01 prosentilla.
Kunnat

Fuchū
Kaita
Kumano
Saka
Paulo Almeida

| Henkilötiedot |
| --- | --- | --- | --- |
Koko nimi: Paulo Almeida Santos
Syntymäaika: 20. huhtikuuta 1981 (ikä 43)
Syntymäpaikka:  Itarantim, Brasilia
Pelipaikka: puolustava keskikenttäpelaaja
Pituus: 176 cm
Seura
Seura:  Mixto
Seurat
| Vuodet | Seura | O | (M) |
| 2000–2004 |  Santos | 67 | (0) |
| 2004–2006 |  Benfica | 6 | (0) |
| 2005–2006 | →  Benfica B | 27 | (0) |
| 2006 |  Corinthians | 13 | (0) |
| 2007 |  Coritiba | – | (–) |
| 2008 |  Náutico | 5 | (0) |
| 2008 |  ABC | – | (–) |
| 2010 |  União | – | (–) |
| 2010–2011 |  Saba Qom | 13 | (0) |
| 2011 |  Goianésia | – | (–) |
| 2011 |  Rio Branco | – | (–) |
| 2012 |  Itumbiara | – | (–) |
| 2012 |  Mixto | – | (–) |
| 2013 |  Uberlândia | – | (–) |
| 2014 |  Goianésia | – | (–) |
| 2014– |  Mixto | – | (–) |
| Yhteensä | Yhteensä | 141 | (0) |
Maajoukkue
| 2003 |  Brasilia | 5 | (0) |
 Seurajoukkueuran tilastot kattavat vain kansalliset sarjat, päivitetty 13. tammikuuta 2015.  Maajoukkueuran tilastot päivitetty 13. tammikuuta 2015.
Paulo Almeida Santos (s. 20. huhtikuuta 1981 Itarantim, Brasilia) on brasilialainen jalkapalloilija, pelipaikaltaan puolustava keskikenttäpelaaja.
Almeida on pelannut pääsarjatasolla Brasilian Campeonato Brasileiro Série A:n lisäksi Portugalin Primeira Ligan SL Benficassa kaudella 2004–2005 ja Iran Pro Leaguen Saba Qomissa kaudella 2010–2011. Hän on voittanut Brasilian mestaruuden Santosissa kaudella 2002 ja Portugalin mestaruuden Benficassa kaudella 2004–2005.
Brasilian maajoukkueessa Almeida pelasi viisi ottelua vuonna 2003.
Albin Skog

Albin Isidor Skog (27. marraskuuta 1869 Tammisaari  – 20. marraskuuta 1944 Helsinki) oli insinööri, joka toimi kaupungininsinöörinä, useiden Suomen varhaisten vesi- ja jätevesiratkaisujen suunnittelijana ja rakentamistöiden johtajana sekä Helsingin vesilaitoksen johtajana yli 30 vuotta.
Albin Skogin vanhemmat olivat kauppias Henrik Skog ja Carolina Elisabeth Styfver ja puoliso vuodesta 1902 Ester Viola Heinricus. Skog valmistui insinööriksi Polyteknillisestä opistosta 1890 ja teki useita tutkimusmatkoja Pohjoismaihin ja Keski-Eurooppaan. Ehdotuksen Hangon uudeksi asemakaavaksi Skog teki 1891. Hän oli Turun jätevesiverkoston rakentamisesta vastannut johtaja 1894–1897 ja Turun kaupungininsinööri vuodesta 1897. Viipurin kaupungininsinöörinä Skog toimi vuodesta 1899. Helsingin vesilaitoksen johtajaksi hän tuli 1904, mistä tehtävästä hän jäi eläkkeelle vuonna 1938. Vesijohto- ja jätevesiverkostoja Skog suunnitteli ja johti niiden rakentamistöitä myös useissa muissa kaupungeissa.
Adolf Indrebø

| Adolf Indrebø |
| --- | --- |
 Indrebø noin vuonna 1935.
Norjan valtiovarainministeri
 Nygaardsvoldin hallitus 20. maaliskuuta 1935 – 13. marraskuuta 1936  
Edeltäjä:  Gunnar Jahn
Seuraaja:  Kornelius Bergsvik
Norjan puolustusministeri (vt.)
 Nygaardsvoldin hallitus 15. marraskuuta 1935 – 20. joulukuuta 1935  
Edeltäjä:  Fredrik Monsen
Seuraaja:  Oscar Torp
Oslon pormestari
 1929–1931  
Henkilötiedot
Syntynyt: 7. helmikuuta 1884 Førde, Norja
Kuollut: 5. joulukuuta 1942 (58 vuotta) Oslo, Norja
Tiedot
Puolue:  Työväenpuolue
Adolf Indrebø (7. helmikuuta 1884 Førde – 5. joulukuuta 1942 Oslo) oli norjalainen työväenpuolueen poliitikko. Hän toimi valtiovarainministerinä 1935–1936 sekä virkaatoimittavana puolustusministerinä 1935. Vuosina 1929–1931 hän oli Oslon pormestari.
Indrebø Oslon pormestarina pitämässä puhetta uuden kaupungintalon peruskiven muuraustilaisuudessa.
Aiheesta muualla

Kuvia tai muita tiedostoja aiheesta Adolf Indrebø Wikimedia Commonsissa
Albin Rimppi

Albin Rimppi (13. kesäkuuta 1871 Juva – 14. joulukuuta 1952 Helsinki) oli suomalainen juristi ja virkamies.
Rimpin vanhemmat olivat talollinen Kalle Johannes Rimppi ja Maria Kettunen.. Hän pääsi ylioppilaaksi Savonlinnan lyseosta 1895 ja valmistui Helsingin yliopistosta filosofian kandidaatiksi 1898 ja filosofian maisteriksi 1900. Rimppi suoritti vielä ylemmän hallintotutkinnon 1904 ja oikeustutkinnon 1907. Hänestä tuli molempien oikeuksien kandidaatti 1908 ja hän sai varatuomarin arvon 1910.
Rimppi oli virkamiehenä senaatissa vuodesta 1903 alkaen. Hän toimi siviilitoimituskunnan kanslistina ja protokollasihteerinä vuosina 1912–1940 ja oli sittemmin sisäasiainministeriön poliisiasiain osaston vanhempana hallitussihteerinä. Rimpille myönnettiin esittelijäneuvoksen arvo vuonna 1938. Rimppi toimi myös asianajajana Helsingissä vuodesta 1905 alkaen.
Albin Rimppi oli naimisissa 1908–1919 Thyra Maria Karstenin (k. 1919) ja 1922–1932 Saima Alina Seppälän (k. 1932) kanssa. Rimppi on haudattu Malmin hautausmaalle Helsinkiin.
Adolf Hurwitz

Adolf Hurwitz.
Adolf Hurwitz (26. maaliskuuta 1859 Hildesheim – 18. marraskuuta 1919 Zürich) oli saksalainen juutalainen matemaatikko. Häntä on luonnehdittu yhdeksi 1800-luvun jälkipuolen tärkeimmistä matemaatikoista[lähde? ].
Elämä

Hurwitz syntyi 1859 Hildesheimin kaupungissa Saksassa juutalaiseen perheeseen. Perhetietojen mukaan hänellä oli sisaruksia, mutta heidän nimiään ei ole pystytty vahvistamaan. Salomon Hurwitz, Adolf Hurwitzin isä, oli töissä käsityöalalla ja hänen äitinsä, Elise Wertheimer, kuoli kun Hurwitz oli 3-vuotias. Hurwitz aloitti opiskelun Realgymnasium Andreanumissa vuonna 1868 ja häntä opetti Hermann Schubert. Hurwitzin isä ei pystynyt rahoittamaan poikansa opiskeluja yliopistossa, mutta hänen ystävänsä pystyi auttamaan taloudellisesti Hurwitzia.
Hurwitz oli hyvin merkittävä matemaatikko ja hän toimi uransa aikana muun muassa Albert Einsteinin opettajana[lähde? ].
Yksityiselämässään Hurwitz tapasi 1884 Ida Samuel -nimisen naisen ja meni tämän kanssa naimisiin. Pariskunta sai kolme lasta.
Hurwitz kuoli Zürichissä vuonna 1919.
Origin (ohjelmisto)

| Origin |
| --- | --- |

Luoja:  Electronic Arts
Kehittäjä:  Electronic Arts
Kehityshistoria
Ensijulkaisu:  3. kesäkuuta 2011
Tiedot
Ohjelmistotyyppi:  digitaalinen jakelu
Käyttökielet:  suomi, englanti, useita muita
Alusta:  Microsoft Windows, OS X, iOS, Android, Facebook Platform
Lisenssi:  Suljettu lisenssi
Aiheesta muualla
Verkkosivusto
Origin (aiemmin EA Download Manager (EADM)) on digitaalinen jakeluohjelmisto Electronic Artsilta, jolla käyttäjä voi ostaa pelejä internetistä Microsoft Windowsille, OS X:lle, mobiilialustoille sekä pelikonsoleille. Käyttäen Origin clientia (aiemmin EA Download Manager, EA Downloader and EA Link) asiakas voi ladata ostamansa pelit milloin tahansa tietokoneelleen. Ohjelmisto myös päivittää asennetut pelit automaattisesti internet-yhteyden ollessa käytössä. Origin on ollut saatavilla myös Mac-tietokoneille 8.2.2013 alkaen. Origin sisältää DRM-järjestelmän.
Originissa on sosiaalisia ominaisuuksia kuten profiilinhallinta ja kaverilista, jossa chat-ominaisuus ja suora kaverin peleihin liittymismahdollisuus. Origin mahdollistaa myös pelivideon reaaliaikaisen lähettämisen Twitch-palveluun ja pelikokoelman jakamisen kavereille sekä integraation yhteisöpalveluiden kanssa, kuten Facebook, Xbox Live, PlayStation Network, ja Nintendo Network.
Electronic Arts ilmoitti että se tahtoo Originin kilpailevan Valven Steam-palvelun kanssa. Tämän vuoksi EA halusi kehittää Originiin maaliskuun loppuun mennessä 2012 pilveen tallentuvat pelitallennukset, automaattisen pelien päivittämisen, saavutukset ja palkinnot sekä useiden alustojen tuen.
Originin julkaisun jälkeen palvelu on saanut kritiikkiä EA:n käytäntöjen vuoksi. EA on muun muassa poistanut sääntöjä rikkovia pelitilejä ja sitä on epäilty käyttäjän tietokoneen käytön vakoilemisesta. Origin-käyttäjät tunnistautuvat heidän omalla Origin-tilillään (aiemmin EA-tili). Käyttämätön tili voidaan poistaa, jos sillä ei ole ostettuja pelejä ja se on ollut käyttämättä yli 24 kuukautta. EA:n mukaan helmikuuhun 2012 mennessä Origin oli asennettu 9,3 miljoonan käyttäjän koneelle ja oli tuottanut 100 miljoonaa dollaria liikevaihtoa.
EA ilmoitti syyskuussa 2020 aikovansa vaihtaa Originin nimeksi EA Desktop App. Vuoden 2022 lokakuussa Electronic Arts julkaisi EA Desktop App -ohjelman ja samalla Originin tuki lakkautettiin muilta kuin macOS-käyttäjiltä.
Komponentit > Origin-kauppa

Origin-kauppa mahdollistaa pelien ostamisen täydellä tai alennetulla hinnalla EA:n ja monen muun pelinkehittäjän tarjonnasta. Kaupassa on myyty digijakelun lisäksi myös fyysisiä kopioita ja sieltä on voinut ainakin väliaikaisesti tilata PC- ja Mac-pelien lisäksi myös pelejä pelikonsoleille. Ostettu peliohjelmisto ja sen lisenssi liitetään oston yhteydessä välittömästi sisäänkirjautuneeseen Origin-tiliin. Pelin lisenssin voi siirtää omalta tililtään toiselle soittamalla EA:n puhelinpalveluun. Peli poistetaan vanhalta tililtä ja asiakkaalle annetaan uusi CD-key.
Origin takaa digitaalisesti ostetun pelin ladattavissa olon ikuisesti. Pelin voi ladata tilillään niin monta kertaa kuin haluaa.
EA on pyrkinyt painostamaan kuluttajia käyttämään Originia vaatimalla, että sen uudet pelijulkaisut, kuten suositut Battlefield-pelit, on rekisteröitävä Origin-tilille ja clientilla, vaikka pelin ostaisikin fyysisenä kopiona. Tällöin pelin peliavain eli CD-key syötetään Origin clientiin ja se rekisteröityy sisäänkirjautuneelle tilille. Fyysisellä myyntipakkauksella ja levykkeillä ei tee tämän jälkeen enää mitään, sillä pelin voi uudelleenladata Originista. Pelien rekisteröinti Origin-tilille onnistuu vuoden 2009 jälkeen julkaistuille peleille. Vanhempien pelien kohdalla täytyy olla yhteydessä asiakaspalveluun.
Komponentit > Origin client

Origin client -ohjelmisto on itsestään päivittyvä ohjelmisto, joka antaa käyttäjän ladata pelejä, laajennusosia, peliesineitä ja booster-pakkauksia sekä pelien päivityksiä EA:lta. Clientissa näkyy pelille ostetut lisäsisällöt. Ominaisuuksiltaan Origin on suunniteltu muistuttamaan kilpailijaansa Steamiä. Origin In Game -toiminto voidaan kytkeä pois päältä. Ohjelmassa on chat-toiminnot, kaverilistat sekä ryhmächat (versiosta 9.3 alkaen). Ohjelman ja latauksien suorituskykyä on kehitetty päivityksillä.
Komponentit > Origin Mobile

Electronic Arts suunnittelee julkaisevansa Origin-alustan myös mobiililaitteille (kuten iOS-laitteille) ja saavutukset voi synkronoida molempien alustojen yli. Scrabble Network sulautetaan osaksi Origin Mobilea. Palvelut ovat ilmaisia käyttää.
Komponentit > EA Play

EA julkaisi tilauspalvelun vuonna 2016. Käyttäjät voivat päättää, maksavatko he kuukausittain vai vuosittain liittymismaksun saadaakseen suuren kokoelman EA:n pelejä käyttöön. Tilaajat saavat myös 10% alennuksen kaikista ostoksista. Maaliskuusta 2018 lähtien Origin Access aloitti pelien tarjoamisen Warner Bros. Interactive Entertainmentilta.
EA ilmoitti E3 2018 -tapahtumassa Origin Access Premierin, joka mahdollistaa tulevien EA:n pelien pelaamista muutamaa päivää ennen julkaisua. EA uudelleenbrändäsi EA Accessin ja Origin Accessin EA Play:ksi 18. elokuuta 2020. Origin Access Premier nimettiin EA Play Pro:ksi.
Historia

EA Downloader julkaistiin vuoden 2005 loppupuolella. Se korvattiin EA Link -palvelulla marraskuussa 2006, joka toi trailereiden, demoversioiden ja erikoissisältöjen jakelun palveluun. Syyskuussa 2007, se jälleen korvattiin kahden ohjelmiston yhdistelmällä, julkaistiin EA Store ja EA Download Manager. Pelit ostettiin EA Store websivustolta ja ne olivat ladattavissa EADM clientilla. Pelit jotka ostettiin EA Linkistä olivat ladattavissa myös EA Download Managerilla. Kauppa ja asiakasohjelma uudelleenavattiin Origin nimellä 3. kesäkuuta 2011.
Digitaalisen jakelun ohjelmistoa käytettiin ensi kertaa toimittamaan pelaajille Battlefield 2: Special Forces laajennusosa, ja tämän jälkeen suurin osa EA:n peleistä. Suurin julkaisu ohjelmistolla oli Spore Creature Creator.
EA hankki Origin-tuotemerkin, kun se osti Origin Systemsin vuonna 1992. Origin Systems oli suuri pelistudio 1980- ja 1990-luvuilla. Se tunnettiin parhaimmin peleistään Ultima, Wing Commander ja Crusader -pelisarjoissa.
Kritiikki > Crysis 2 -pelin poisto Steamistä ja Origin-yksinoikeuspelit

Pian Origin-alustan julkaisun jälkeen, Crysis 2 vedettiin myynnistä Steamistä ja se ilmestyi EA:n kotisivuille "only on Origin" eli "vain Originille" -mainoslauseella , vaikka se yhä pysyi muilla digijakelualustoilla. Pelin jo ostaneet pystyivät yhä lataamaan ostamansa EA pelit Steamistä, mutta niiden myynti lakkautettiin. EA sittemmin kertoi lausunnossaan, että Valve poisti Crysis 2:n asetettujen "liiketoimintaehtojen" vuoksi ja että "tämä ei ollut EA:n päätös tai minkään EA:n toimen seuraus."
Tämän jälkeen, Crysis 2: Maximum Edition (uudelleenjulkaisu Crysis 2:sta kaikkine lisäosineen) on julkaistu Steamissä, mikä tukee EA:n kertomusta siitä, että Crysis 2 vedettiin myynnistä DLC rajoitteiden vuoksi. Alice: Madness Returns, joka julkaistiin myös alussa vain "only on Origin" -mainoslauseella (mutta oli myös Steamin ohella muissa palveluissa), on myös myöhemmin ilmestynyt takaisin Steamiin. EA on vahvistanut että Battlefield 3 ei ole tarjolla Steamissä, vaikkakin peli on myynnissä muissa Originin ulkopuolisissa palveluissa kuten GameFly, Green Man Gaming ja GamersGate.
Lokakuussa 2019 EA ilmoitti tuovansa pelejään takaisin Steamiin ja vuoden 2020 aikana EA toi pelejään takaisin Steamiin.
Origin-ohjelmiston vaativat pelit

Battlefield 3
Battlefield 4
Command & Conquer: The Ultimate Collection
Crysis 3
Dead Space 3
FIFA 12
FIFA 13
FIFA 14
FIFA Manager 12
FIFA Manager 13
FIFA Manager 14
Mass Effect 3
Need for Speed: Most Wanted (2012)
Need for Speed: Rivals
Need for Speed: The Run
Plants vs. Zombies: Garden Warfare
SimCity (2013)
Syndicate (2012)
Titanfall
Aiheesta muualla

Virallinen sivusto
Origin Access -logo
Patenttitoimisto

Patenttivirasto Japanissa.
Patenttitoimisto on yleisnimitys, jota käytetään yrityksistä tai elinkeinonharjoittajista, jotka konsultoivat asiakkaita patentteihin ja mahdollisesti myös muihin teollisoikeuksiin liittyvissä kysymyksissä. Osassa patenttitoimistoja työskentelee patenttiasiamies tai European Patent Attorney. Osa suomalaisista patenttitoimistoista on myös merkitty Patentti- ja rekisterihallituksen ylläpitämään patenttiasiamiesrekisteriin.
Tämän artikkelin vieraskieliset vastineet viittaavat valtiolliseen patenttivirastoon, joka on eri asia kuin yksityinen patentti(asiamies)toimisto.
Al-Buraimi

| Al-Buraimi البريمي‎, al-Buraimī |
| --- | --- |
 Al-Buraimin sijainti Omanin sulttaanikunnassa.  (Kuvan aluejaon pohjakarttaa päivitettävä, vuonna 2011 maa jaettiin yhteensä 11 kuvernoraattiin).
 Koordinaatit: 24.245°N, 55.773°E 
Valtio:  Omanin sulttaanikunta
Hallinto:  
 – hallinnollinen keskus:  Buraimi
Pinta-ala:  7 460 km²
Väkiluku:  102 991
Lyhenteet:  
 – ISO 3166:  OM-BU
Al-Buraimi (arab. البريمي‎‎, al-Buraimī; myös muodossa Buraimi tai al-Buraymi) on yksi Omanin yhdestätoista kuvernoraatiksi (muḥāfaẓah) kutsutusta aluehallinnon ylemmän tason hallintoalueesta. Se muodostettiin lokakuussa 2006 aiemmin laajemmasta al-Zahiran alueesta. Hallinnollinen keskus on Buraimin (al-Buraimin) keidaskaupunki Yhdistyneiden arabiemiirikuntien rajalla, rajantakaisen al-Ain kaupungin rakenteeseen kiinnikasvaneena.
Kuvernoraatin pinta-ala on 7 460 neliökilometriä. Alue muodostuu suurelta osin hiekka-, sora- tai kallioaavikosta. Al-Buraimi rajautuu lännessä ja pohjoisessa Yhdistyneisiin arabiemiirikuntiin, idässä al-Batinan pohjoiseen ja etelässä al-Zahiran kuvernoraattiin.
Toukokuussa 2015 al-Buraimin kuvernoraatissa kirjattiin asuvan 102 991 henkeä, joista puolet oli omanilaisia (51 407 as.) ja puolet ulkomaalaisia (ekspatriootit, eli vierastyöläiset mahdollisine perheineen, 51 504 as.).
Piirikuntataso

Aluehallinnon alemmalla, eli toisella tasolla kuvernoraatti jakautuu kolmeen wilayatiin: Buraimi (al-Buraimi), Mahdah ja as-Sunaynah.
Aiheesta muualla

The Governorate of Buraimi (Arkistoitu – Internet Archive) (englanniksi) (omaninfo.com)
Governorate of Al Buraimi (Arkistoitu – Internet Archive) (englanniksi) (touroman.om)
Geography, History and Culture (englanniksi) (omanpocketguide.com)
Governorate of Al Buraimi (Arkistoitu – Internet Archive) (englanniksi) (omanvisitors.com)
Omanin kuvernementit
ad-Dakhiliyya
al-Batinan eteläinen
al-Batinan pohjoinen
aš-Šarqiyyan eteläinen
aš-Šarqiyyan pohjoinen
al-Wusta
al-Zahira
Dhofar
Masqat
Musandam
Pater familias

Pater familias (suom. perheen isä) oli antiikin Roomassa perheyhteisön pää. Perheyhteisöön katsottiin kuuluvan varsinaisten verisukulaisten lisäksi talon orjat. Muoto familias noudataa latinan arkaaista genetiiviä eikä myöhempää familiae-muotoa. Pater familias oli tavallisesti suvun vanhin miespuolinen henkilö.
Juridisesti familiaan kuuluivat kaikki pater familiaksen alaisuuteen kuuluvat henkilöt, joihin kuuluivat perheen perilliset ja orjat. Perheen vaimo ei välttämättä katsottu kuuluvan näihin vaan hänet saatettiin laskea edelleen isänsä familiaan. Käytännössä perheyksikköä, johon myös vaimo kuului kutsuttiin usein domukseksi (suom. talo, koti).
Paul Westphal

| Paul Westphal |
| --- | --- |
 Westphal vuonna 1975.
Henkilötiedot
Koko nimi:  Paul Douglas Westphal
Syntynyt: 30. marraskuuta 1950 Torrance, Kalifornia, Yhdysvallat
Kuollut: 2. tammikuuta 2021 (70 vuotta) Scottsdale, Arizona, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä / Heittävä takamies
Pituus:  193 cm
Paino:  88 kg
NBA-varaus:  10. varaus 1972 (Boston Celtics)
Pelaajaura
Yliopistojoukkueet
1969–1972:  Etelä-Kalifornian yliopisto
Seurajoukkueet
1972–1975 1975–1980 1980–1981 1981–1983 1983–1984:  Boston Celtics Phoenix Suns Seattle SuperSonics New York Knicks Phoenix Suns
Valmennusura
1985–1986 1986–1988 1988–1992 1992–1995 1998–2000 2001–2006 2007–2008 2009–2012 2014–2016:  Southwestern Baptist Bible Grand Canyon Phoenix Suns (apuv.) Phoenix Suns Seattle SuperSonics Pepperdine University Dallas Mavericks (apuv.) Sacramento Kings Brooklyn Nets (apuv.)
Paul Douglas Westphal (30. marraskuuta 1950 Torrance, Kalifornia – 2. tammikuuta 2021 Scottsdale, Arizona) oli yhdysvaltalainen koripalloilija ja koripallovalmentaja.
Pelaajana Westpahl voitti Boston Celticsissä NBA:n mestaruuden vuonna 1974. Hänet valittiin kolmesti NBA:n ykköstähdistöjoukkueeseen ja viidesti NBA:n tähdistöotteluun. Westphal on nimetty Naismith Memorial Basketball Hall of Fameen, ja Phoenix Suns on jäädyttänyt hänen pelinumeronsa.